**STRATEGIJA RAZVITKA VELEUČILIŠTA „MARKO MARULIĆ“ ZA RAZDOBLJE
2019-2023**

* **Prijedlog**

**SADRŽAJ**

[1. Opće informacije 1](#_Toc4153880)

[2. O Strategiji razvitka Veleučilišta "Marko Marulić" u Kninu 3](#_Toc4153881)

[3. Misija,vizija i vrijednosti Veleučilišta „Marko Marulić“ u Kninu 7](#_Toc4153882)

[4. Politika osiguranja kvalitete Veleučilišta Marko Marulić u Kninu 9](#_Toc4153883)

[5. SWOT Analiza 10](#_Toc4153884)

[6. Provedba procesa osiguravanja kvalitete: Plan aktivnosti u skladu s ciljevima 11](#_Toc4153885)

[6.1. Politika osiguranja kvalitete 11](#_Toc4153886)

[6.2. Izrada i odobravanje programa (ESG 2.) 15](#_Toc4153887)

[6.3. Učenje, podučavanje i vrednovanje usmjereno na studenata (ESG 3.) 17](#_Toc4153888)

[6.4. Upis i napredovanje studenata, priznavanje i certificiranje (ESG 4) 18](#_Toc4153889)

[6.5. Nastavno osoblje (ESG 5.) 19](#_Toc4153890)

[6.6. Resursi za učenje i podrška studentima (ESG 6.) 21](#_Toc4153891)

[6.7. Upravljanje informacijama (ESG 7.) 24](#_Toc4153892)

[6.8. Informiranje javnosti (ESG 8.) 24](#_Toc4153893)

[6.9. Kontinuirano praćenje i periodička revizija programa (ESG9.) 27](#_Toc4153894)

[6.10. Periodičko vanjsko osiguravanje kvalitete (ESG 10.) 28](#_Toc4153895)

[7. Vezani dokumenti 31](#_Toc4153896)

# Opće informacije

Dugoročni razvoj i uspješno funkcioniranje svakog visokog učilišta podrazumijeva promišljanje i donošenje određene strategije razvoja, koja treba sadržavati sve bitne elemente koji osiguravaju razvoj visokog učilišta. Prateći europske trendove razvoja binarnog sustava visokog obrazovanja, Zakonom o znanosti i visokom obrazovanju definirana je mogućnost ustroja i izvedbe stručnih studija na veleučilištima i visokim školama u Republici Hrvatskoj. Slijedom toga Odlukom Vlade Republike Hrvatske donesenom 09. lipnja 2005. godine osnovano je Veleučilište "Marko Marulić" u Kninu. Uredbom o osnivanju, definirane su slijedeće osnovne djelatnosti Veleučilišta:

* ustrojavanje i izvođenje preddiplomskih stručnih studija i specijalističkih diplomskih stručnih studija sukladno Zakonu i Statutu Veleučilišta;
* obavljanje visokostručnog razvojnog i istraživačkog rada te znanstvenog rada, uz uvjete prema posebnim propisima;
* ustrojavanje i izvođenje obrazovnih programa koji se ne smatraju studijem u smislu Zakona te se temelje na načelima cjeloživotnog učenja;
* izdavačka, bibliotečna i informatička djelatnost vezana za temeljnu djelatnost.

Temeljna zadaća Veleučilišta "Marko Marulić" u Kninu je obrazovanje stručnjaka orijentiranih prema praksi s ciljem samostalne primjene stručnih i znanstvenih metoda specifičnih za pojedino područje izobrazbe. U tu svrhu studijski programi sadržajno obuhvaćaju teorijska i primijenjena znanja, uključujući i praksu u odgovarajućim radnim sredinama, u zavisnosti od profila stručnjaka koji se obrazuju. Upornošću i stručnošću svojih djelatnika Veleučilište je do sada uspjelo svladati niz problema na koje su nailazili, ali će i dalje to ustrajno činiti kako bi se ostvarili zadani ciljevi te zadržala primjerena razina kvalitete studija. Znanost i visoko obrazovanje najznačajniji su čimbenici razvoja u svijetu, stoga je želja Veleučilišta u Kninu da svojim djelovanjem doprinese ubrzanom i kvalitetnom razvoju grada Knina i okolice, Šibensko-kninske županije i šire.

Veleučilište "Marko Marulić" u Kninu započelo je s radom u akademskoj godini 2005./2006. te je kao i ostala veleučilišta ustrojeno na principu odjela. Preddiplomski stručni studiji traju tri godine i njihovim se završetkom stječe 180 ECTS bodova. Specijalistički diplomski stručni studij Ekonomski i normativni okvir poduzetništva traje dvije godine i njegovim se završetkom stječe 120 ECTS bodova. Studiji su usklađeni sa Bolonjskom deklaracijom, što znači da omogućuju mobilnost studenta Veleučilišta "Marko Marulić" u Kninu na druga visoka učilišta u zemljama potpisnicama Bolonjske deklaracije i obrnuto. Završetkom preddiplomskih stručnih studija studenti mogu nastaviti studij na specijalističkim diplomskim stručnim studijima prema utvrđenim načinima prijenosa ECTS bodova.

|  |  |  |  |  |
| --- | --- | --- | --- | --- |
| ***Odjel***  | ***Studij/Smjerovi***  | ***Trajanje studija***  | ***Stručni nazivi***  | ***ECTS***  |
| Trgovinsko poslovanje s poduzetništvom  | Trgovinsko poslovanje Malo poduzetništvo  | 3 godine 3 godine  | Stručni prvostupnik/ca ekonomije  | 180  |
| Ekonomski i normativni okvir poduzetništva  | 2 godine  | Stručni specijalist/ca ekonomije  | 120  |
| Poljoprivreda krša  | Biljna proizvodnja Stočarstvo krša  | 3 godine 3 godine  | Stručni prvostupnik/ca inženjer/ka poljoprivrede krša - biljne proizvodnje -stočarstva krša  | 180  |
| Prehrambena tehnologija  | Prehrambena tehnologija  | 3 godine  | Stručni prvostupnik/ca inženjer/ca prehrambene tehnologije  | 180  |

Posebno organizirani odjel s atributima tehnološkog parka Veleučilišta je, **Inovacijsko središte** –jedan od odjela za koje je izrađena potpuna projektna dokumentacija te je zamišljeno da u trenutku planirane izgradnje i formalnog početka djelovanja , ono služi za istraživačke i inovativne projekte, a studentima za praktični i eksperimentalni rad.

# O Strategiji razvitka Veleučilišta "Marko Marulić" u Kninu

Kratkoročni i dugoročni razvoj Veleučilišta, te uspješno funkcioniranje svakog visokog učilišta u skladu s njegovom vizijom i misijom, treba precizirati i usmjeravati odgovarajućom ***strategijom*** (tj. načinom kako ostvariti postavljene ciljeve), a kojom treba u obzir uzeti *zahtjeve-potrebe-želje-mogućnosti-specifičnosti*. Na temelju navedenih odrednica i predispozicija, ovim se dokumentom definira daljnje srednjoročno razvojno razdoblje Veleučilišta "Marko Marulić" u Kninu kao njegove razvojne strategije u periodu od 2019. do 2023. godine. U tom će se periodu voditi računa o posebnostima Veleučilišta "Marko Marulić" u Kninu, ali će se i aktivno raditi na samoj implementaciji Strategije . Strategija Veleučilišta je ujedno i provedbeni plan te predviđa posebne zadatke i mjere, koje Veleučilište namjerava u navedenom razdoblju provesti.

Strategijom razvitka Veleučilišta "Marko Marulić" u Kninu definiraju se:

* misija i vizija, strateški ciljevi i zadatci uz istovremeno definiranje načina -vrednovanja uspješnosti odnosno mjerljivih indikatora,
* osobe i tijela odgovorna za provedbu pojedinih ciljeva i zadataka u ovoj strategiji, njihova logična podjela te osobe zadužene za praćenje indikatora pojedinih učinaka,
* mjerila praćenja i napredovanja u provedbi Strategije,
* rokovi potrebni za ostvarenje zacrtanih zadataka i ciljeva,
* dokumenti koje je potrebno izraditi, diskutirati i usvojiti da bi se osiguralo provođenje pojedinih zacrtanih ciljeva,
* terminski planovi (hodogrami) pojedinih aktivnosti predviđenih Strategijom.

Pri izradi i donošenju Strategije vodilo se računa o specifičnosti djelovanja Veleučilišta kao javne ustanove koja je znatnim dijelom financirana iz državnog proračuna. Osnovne djelatnosti Veleučilišta mogu se podijeliti na nastavne, projektne, stručne i znanstvenoistraživačke djelatnosti . U provedbi pojedinih aktivnosti Strategije predviđa se uključivanje većeg broja djelatnika i studenata Veleučilišta kroz rad u pojedinim povjerenstvima i odborima zaduženim za izradu temeljnih dokumenata kao i na njihovoj realizaciji. Na taj bi se način predviđene mjere sustavno približile svim djelatnicima i studentima Veleučilišta te se nadamo da će biti prihvaćene kao realna mogućnost razvoja svakog pojedinca i Veleučilišta kao cjeline. Pri definiranju Strategije vodilo se računa o sljedećim smjernicama (principima):

* očuvanje i razvoj *primarne* uloge Veleučilišta koja se očituje u izobrazbi kvalitetnih stručnih kadrova;
* težnja za organizacijom nastave u skladu s modernim principima nadopunjavanje standardne *ex catedra* metode aktivnim uključivanjem studenata u nastavni proces kroz organiziranje radionica, nastavak razvoja e – learning procesa, motiviranje uspješnih studenata na daljnje napredovanje, obavljanje dijela nastave na terenu; omogućavanje postupnog savladavanja nastavnog gradiva kontinuiranim radom tijekom semestra, primjena transparentnih metoda vrednovanja rada studenata i uključivanje studenata u stručni i istraživački rad;
* poboljšanje i unapređenje stručne prakse u cilju povećanja zapošljivosti studenata omogućavanjem stjecanja praktičnih vještina za rad.
* razvoj postojećih i uvođenje novih preddiplomskih stručnih studija i specijalističkih diplomskih studija;
* razvoj međunarodne suradnje posebice u dijelu povećanja dolaznih mobilnosti nastavnika (znanstvenika) i međunarodnih studenata, ali isto tako i poticanje na razmjenu i mobilnost studenata i nastavnika Veleučilišta u cilju stjecanja međunarodnih iskustava studiranja ili obavljanja stručne prakse, podizanja kompetencija u korištenju stranih jezika;
* intenzivnije povezivanje s gospodarskim subjektima kako u samom gradu Kninu, Šibensko-kninskoj županiji tako i šire kao vanjskim dionicima koji su direktno zainteresirani za obrazovanje kvalitetnijih stručnjaka, koji će osim kvalitetnih povratnih informacija o postignutim razinama znanja omogućiti i kvalitetnu poslovnu suradnju na nastavnom, stručnom i istraživačkom području;
* razvoj sustava osiguranja kvalitete;
* identificiranje i povećanje udjela diplomiranih studenata podzastupljenih i ranjivih skupina;
* organizacija međunarodnih i domaćih znanstvenih i stručnih konferencija, skupova, radionica i okruglih stolova te poticanje izdavačke djelatnosti kao integralnog dijela znanstvenoistraživačkog procesa - izdavanje udžbenika i priručnika za studente, inženjere iz prakse i druge;
* sustavno poticanje djelatnika na daljnje školovanje i usavršavanje u cilju poboljšanja kompetencija nastavnika za provedbu aktivnosti u nastavi, jačanje kompetencija osoblja visokih učilišta za razvoj modela učenja kroz rad (work based learning),
* potpora u radu Alumni udruge Veleučilišta – udruživanje bivših studenata Veleučilišta u cilju praćenja zapošljavanja i njihove uloge u društvu, također cilj osnivanja udruge je okupljanje završenih studenata našeg Veleučilišta kako bi se dodatno promicao ugled institucije.

Poseban naglasak tijekom provođenja ove Strategije biti će stavljen na osiguravanje transparentnosti svih informacija i aktivnosti kako bi sve informacije važne za upravljanje Veleučilištem bile dostupne zainteresiranoj javnosti.



U svim su segmentima uvedeni indikatori/pokazatelji uspješnosti realizacije pojedinih ciljeva i zadataka, a u završnom dijelu dokumenta su definirane osobe i tijela odgovorne za njihovo provođenje te terminski planovi izvršenja (hodogrami). Strategija za razdoblje 2019.- 2023 izrađena je u skladu s revidiranim izdanjem: „Standardi i smjernice za osiguravanje kvalitete na Europskom prostoru visokog obrazovanja“ (ESG), Bruxelles, 2015 i radnom dokumentu AZVO-a „Standardi za vrednovanje kvalitete veleučilišta i visokih škola u postupku reakreditacije visokih škola“.

# Misija,vizija i vrijednosti Veleučilišta „Marko Marulić“ u Kninu

**MISIJA**

Razvoj Veleučilišta temeljen je na ljudskim i prirodnim resursima. Temeljna zadaća je obrazovanje stručnjaka usmjerenih prema praksi s ciljem samostalne primjene stručnih znanja i znanstvenih metoda specifičnih za pojedino područje obrazovanja, koja je od početka usmjerena prema budućem zvanju. U tu svrhu svi programi stručnih studija sadržajno obuhvaćaju teorijska i primijenjena znanja, uključujući i stručnu praksu u odgovarajućim radnim sredinama: trgovačkim društvima, tijelima uprave, institucijama i slično, u zavisnosti od profila stručnjaka koji se na Veleučilištu obrazuju. Nastavni programi su odobreni od strane nadležnih tijela i usporedivi su sa sličnima u zemljama Europske unije. Znanost i visoko obrazovanje najznačajniji su čimbenici razvoja u svijetu, stoga je želja Veleučilišta da svojim djelovanjem doprinese ubrzanom i kvalitetnom razvoju Grada Knina i okolice, Šibensko-kninske županije i šire.

**VIZIJA**

Veleučilište je centar izvrsnosti u bavljenju visokostručnim i znanstvenim radom na područjima biotehničkih i društvenih znanosti, koji provodi kvalitetno i učinkovito obrazovanje temeljeno na ishodima učenja i koncepciji cjeloživotnog obrazovanja. Aktivnom suradnjom s gospodarstvom, partnerstvima za razvoj zajednice te visokom razinom organiziranosti, Veleučilište će pokazati svoju javnu odgovornosti i doprinijeti tranziciji u društvo znanja. Također, Veleučilište je institucija koja potiče mobilnost i razvijanje poduzetničke energije te izražavanje talenta svakog pojedinca (studenta, nastavnika, suradnika, referenta). Visoka fleksibilnost studija i uvođenje novih studijskih programa i konstantnim poboljšavanjem starih te akademske izvrsnosti, ostvarene na Standardima i smjernicama za osiguranje kvalitete (ESG)**,** u cilju izobrazbe visokostručnih profila potrebnih gospodarstvu u okruženju ostat će jednom od temeljnih značajki Veleučilišta. Sve navedeno, uz sve ostale organizacijske i stručne posebnosti, doprinosi i doprinosit će u budućnosti jasnom i prepoznatljivom pozicioniranju Veleučilišta u hrvatskom visokoobrazovnom prostoru. Veleučilište želi biti usklađeno s dobrim praksama Europskog visokog obrazovanja (EHEA) i Europskog istraživačkog prostora (ERA).

**Vrijednosti:**

**Odgovornost**: Veleučilište preuzima potpunu odgovornost za kvalitetu svih svojih djelatnosti

**Javnost**: Djelovanje Veleučilišta je transparentno, javno, podložno vanjskoj procjeni i prosudbi.

**Zaštita javnih interesa**: Kvaliteta i standardi djelovanja Veleučilišta moraju biti u funkciji očuvanja i unapređivanja javnih interesa.

**Opravdanje očekivanja javnosti i uloženih sredstava**: Veleučilište razvija postupke kojima će dokazivati svoju odgovornost, uključujući i odgovornost za uložena javna sredstva.

**Kultura kvalitete**: kontinuirano unaprjeđenje i njegovanje kulture kvalitete i poticanje rasprave o vlastitom djelovanju i razvoju.

**Djelotvorna i učinkovita organizacija rada**: unaprjeđivanje organizacijskih pristupa i ljudskih kapaciteta koji jamče visoku kvalitetu.

**Zadovoljavanje potreba korisnika**: kvaliteta akademskih programa mora se razvijati i trajno poboljšavati u korist korisnika visokog obrazovanja, u prvom redu studenata

**Objektivnost:** Veleučilište mora objektivno dokazivati svoju kvalitetu u zemlji i inozemstvu

**Poticanje kreativnosti i inovativnosti**: procesi, postupci i formalni zahtjevi ne smiju gušiti inovativnost i različitost

**Internacionalizacija:** poticanje mobilnosti nastavnika i studenata, e-učenje, izvođenje studijskih programa na engleskom jeziku

**Visoka razina studentskog standarda**: rad na unaprjeđenju prostornih, društvenih i informacijsko – komunikacijskim resursima

# Politika osiguranja kvalitete Veleučilišta Marko Marulić u Kninu

Veleučilište „Marko Marulić" u Kninu (dalje u tekstu Veleučilište), kao suvremena visokoobrazovna ustanova, posvećena je postizanju izvrsnosti u obrazovnim, stručnim i znanstvenim područjima svoga rada i djelovanja praćenjem suvremenih trendova u edukaciji i kontinuiranom stručnom i istraživačkom radu u okviru svojih studijskih programa. Osiguravanje kvalitete Veleučilište smatra kontinuiranim procesom koji je integriran u sve nastavne, stručne, znanstvene poslove ustanove i predstavlja prioritetnu odrednicu u svakodnevnom radu Veleučilišta. Politika kvalitete je referentni okvir za uspostavu, prosudbu, provedbu te ostvarenje ciljeva kvalitete. Stoga jasno definirani ciljevi kvalitete su:

*-promicanje visokih standarda profesionalnog i stručnog razvoja svih dionika u područjima djelovanja Veleučilišta, uz kontinuirana mjerenja i praćenja s ciljem unapređenja cjelokupnog poslovanja ustanove;*

*-razvoj sustava osiguranja kvalitete temeljenog na Standardima i smjernicama za osiguravanje kvalitete u Europskom prostoru visokog obrazovanja (ESG), važećeg normativnog okvira, te propisima Veleučilišta;*

*-promicanje razvoja temeljenog na ljudskim resursima pomoću izobrazbe stručnjaka usmjerenih prema praksi, uvažavajući potrebe studenata, gospodarstva, lokalne zajednice, te njihovim sustavnim uključivanjem u cilju poboljšanja nastavnih, stručnih i istraživačkih procesa Veleučilišta;*

*- poticanje otvorenosti i aktivnoj suradnji sa svim unutarnjim i vanjskim dionicima sustava osiguravanja kvalitete (studentima, zaposlenicima, alumnima, gospodarstvom, lokalnom zajednicom, međunarodnim subjektima na nacionalnoj i međunarodnoj razini i dr.).*

Kvaliteta poslovnih procesa Veleučilišta temelji se na stručnosti, vještinama, znanjima i etičnosti svih zaposlenika koji su odgovorni za provođenje politike kvalitete i davanje doprinosa jačanju stručnog i profesionalnog ugleda ustanove. Politika kvalitete sastavni je dio Priručnika kvalitete čije odredbe moraju provoditi svi zaposleni na Veleučilištu.

# SWOT Analiza

|  |  |
| --- | --- |
| **SNAGE/PREDNOSTI** | **ŠANSE/PRILIKE** |
| -preddiplomski stručni studijski programi iz STEM područja (poljoprivreda i prehrambena tehnologija)-preddiplomski stručni studij Trgovinsko poslovanje s poduzetništvom i specijalistički diplomski stručni studij Ekonomski i normativni okvir poduzetništvaPovoljna geografska lokacija Veleučilišta-Kvalitetno opremljeni nastavni prostori, kabineti i laboratoriji.-Povoljan omjer nastavnika i studenata-Zadovoljavajuća pokrivenost izvedbe studijskih programa vlastitim nastavnim kadrom-Zadovoljavajući broj zaposlenika uključen u proces školovanja (doktorski studiji)-Povoljna dobna struktura zaposlenih (nastavno i nenastavno osoblje)-Prepoznatljivost Veleučilišta kroz organizaciju godišnje međunarodne konferencije-Rad u manjim grupama omogućuju bolji individualni pristup nastavnika studentima-Kvalitetna oprema za rad sa studentima (opremljenost laboratorija, učionica i informatička učionica)-Svjesnost Veleučilišta o potrebi razvoja organizacijske kulture kvalitete | -Uvođenje i provedba novih preddiplomskih stručnih i specijalističkih diplomskih stručnih studija (ustroj programske vertikale)-Organiziranje međunarodne suradnje i boravka nastavnika i studenata u drugim zemljama (odlazna mobilnost) i dolazna mobilnost studenata i nastavnika (Erasmus + program i sl.)-Usavršavanje vlastitih kadrova u smislu upotrebe modernih nastavnih alata i dodatnih edukacija (npr. strani jezici)- provedba aktivnosti u cilju unapređenja stručne prakse-Jačanje povezivanja s gospodarskim i drugim subjektima u društvenoj zajednici-Razvoj i provedba aktivnosti kroz sudjelovanje u projektima financiranim iz EU fondova-Daljnji razvoj suradnje Veleučilišta sa malim i velikim proizvođačima-Jačanje stručnog i znanstveno – istraživačkog rada -Mogućnost nastavka studija na sveučilišnim programima u Hrvatskoj i inozemstvu- Mogućnost zapošljavanja u struci u zemlji i inozemstvu- Interdisciplinarni pristup nastavi  -Mogućnost razvijanja ideja, izuma i sl.-Sudjelovanje u raznim stručnim projektima-Nastavnicima je otvorena mogućnost napredovanja u viša nastavna naslovna zvanja-Mogućnost aktivnog sudjelovanja na domaćim i međunarodnim konferencijama-Jačanje medijske promocije i povezivanja sa srednjim školama u cilju poticanja učenika za upis na Veleučilište Usklađivanje studijskih programa sa standardima kvalifikacija iz registra HKO-Usklađivanje studijskih programa sa standardima kvalifikacija iz registra HKO- identifikacija i povećanje udjela diplomiranih studenata podzastupljenih i ranjivih skupina-Povećanje broja znanstvenih ,autorskih knjiga s međunarodnom recenzijom. |
| **SLABOSTI/NEDOSTATCI** | **PRIJETNJE/ OPASNOSTI** |
| -Ne postoji sustavno praćenje realizacije strateških dokumenata-Nedovoljna educiranost dionika za aktivan doprinos osiguravanju kvalitete prema ESG smjernicama-Slabija uključenost vanjskih dionika i alumnija u aktivnosti sustava osiguravanja kvalitete-Nedovoljna potpora IT sustava za prikupljanje, praćenje, analizu prikupljenih podataka te izradu izvješća o realizaciji provedenih aktivnosti-Nezadovoljavajuće predznanje studenata prve godine studija iz pojedinih područja-Nedovoljno prilagođen prostor osobama s invaliditetom-Nedostatak vlastitih pogona za provođenje praktične nastave -Nedostatak zainteresiranosti i pasivnost studenata u nastavi u određenoj mjeri-Potreba dodatnog usavršavanja osoblja u području stranih jezika, osobito engleskog jezika -Neprepoznatljivost Veleučilišta na međunarodnoj razini-Nemogućnost izvođenja većine predmeta na stranom jeziku-Ovisnost o proračunskim sredstvima financiranja-Smanjen broj projekata zbog trenutne financijske krize-Nerealiziran projekt inovacijskog središta-Neiskorištene mogućnosti ostalih studentskih aktivnosti (kultura, novine, sport) | Smanjivanje interesa za studiranjem na biotehničkim studijima-Nemogućnost brzog usklađivanja studijskih programa s potrebama gospodarstva-Razvoj stručnih studija iz područja biotehničkih znanosti na obližnjim sveučilištima-Nemogućnost privlačenja kvalitetnijih kadrova zbog neadekvatnih financijskih i drugih uvjeta rada-Nepovoljan demografski trend u regiji-Neujednačenost u primjeni zakonodavnog okvira unutar veleučilišta i visokih škola -Slab ili nedovoljan interes potencijalnih polaznika -Odlazak stručnog kadra-Uvođenje državne mature utiče na broj upisanih studenata iz godine u godinu zbog loših rezultata državne mature |

# Provedba procesa osiguravanja kvalitete: Plan aktivnosti u skladu s ciljevima

## Politika osiguranja kvalitete

**Cilj 1.1. Veleučilište promovira kulturu kvalitete u svim dijelovima misije veleučilišta koja se temelji na akademskim vrijednostima**

|  |
| --- |
| **Aktivnost 1.1: Revidirati dokumente sustava osiguranja kvalitete** |
| Nositelj : Dekan/Stručno vijeće/Prodekan za nastavu/Odbor za unapređenje kvalitete |
| Vrijeme provedbe: veljača/travanj svake godine |
| Obrazloženje i način provedbe/ komentar: Izvršiti izmjene dokumenata SOK-a te izraditi pročišćene tekstove |
| Indikator: Odluka stručnog vijeća , izmijenjeni i dopunjeni te pribavljeni dokumenti SOK-a. |

|  |
| --- |
| **Aktivnost 1.2 : Izrada izvješća o realizaciji cjelokupnog razdoblja temeljem strateškog dokumenta .**  |
| Nositelj: Dekan |
| Vrijeme provedbe: na kraju strateškog razdoblja. |
| Obrazloženje i način provedbe: Strategija Veleučilišta je na snazi do travnja/svibnja 2023 godine.  |
| Indikator: Izrađeno izviješće o realizaciji strategije. |

|  |
| --- |
| **Aktivnost 1.3 : Kontinuirana izobrazba članova Odbora za unapređenje kvalitete i članova stručnih tijela za osiguranje kvalitete.** |
| Nositelj: Dekan /Voditelj ureda za kvalitetu/ Svi članovi Odbora |
| Vrijeme provedbe: trajno |
| Obrazloženje i način provedbe: Teme i broj seminara , radionica , konferencija i sličnih skupova te broj osoba koje su na njima sudjelovale. |
| Indikator: Izvještaji, potvrde, certifikati o provedenoj izobrazbi |

**Cilj 1.2. Sustav osiguranja kvalitete je usklađen sa programom rada i razvoja Veleučilišta**

|  |
| --- |
| **Aktivnost 1.2. : Praćenje provedbe i uspješnosti akcijskog plana krajem svake godine, izviješće o realizaciji i korekcija po potrebi zadanih ciljeva** |
| Nositelj: /Dekan/Stručno vijeće/ Odbor za unapređenje kvalitete/Centar za unapređenje kvalitete |
| Vrijeme provedbe: jednom godišnje  |
| Obrazloženje i način provedbe: Izraditi Akcijski operativni plan za ispunjenje strateških ciljeva za godinu 2018 /2019 |
| Indikator: Korekcije plana aktivnosti , Odluka Stručnog vijeća o prihvaćanju izviješća |

|  |
| --- |
| **Aktivnost 1.3 : Pravovaljane dokumente, pročišćene i usklađene s pravilima uredskog poslovanja objaviti na internetskim stranicama Veleučilišta na način da budu sistematizirani po područjima koje pokrivaju** |
| Nositelj: Tajništvo/Informatička služba/Referada |
| Vrijeme provedbe: trajno |
| Obrazloženje i način provedbe: Preglednom objavom pročišćenih tekstova na internetskim stranicama doneseni pravni akti postaju dostupni i omogućava se svim dionicima sagledavanje dokumenata na jednom mjestu |
| Indikator:Objavljeni i poboljšani tekstovi na internetskim stranicama te konstantno ažurirani. |

|  |
| --- |
| **Aktivnost 1.4 : Imenovati članove Povjerenstva za unutarnju prosudbu SOK-a, Provesti unutarnju prosudbu SOK-a, Izraditi samoanalizu za postupke vanjskog vrednovanja. Unositi i ažurirati podatke u sustav Mozvag 2.** |
| Nositelj: Dekan /Prodekan za nastavu/Stručno vijeće /Odbor za unapređenje kvalitete/Centar za kvalitetu  |
| Vrijeme provedbe: Ožujak / Travanj 2019 |
| Obrazloženje i način provedbe: Unutarnja prosudba u 2019 godini će biti provedena u skladu prema smjernicama i standardima AZVO-a |
| Indikator: Odluke o imenovanju povjerenstva i zapisnici stručnog vijeća. Broj tematskih prosudbi, izviješće o samoanalizi, tablice iz Mozvag-a. |

|  |
| --- |
| **Aktivnost 1.5 : U rad Odbora za unapređenje kvalitete uključiti predstavnike vanjskih dionika / gospodarstva** |
| Nositelj: Dekan / Odbor za unapređenje kvalitete /Stručno vijeće / Gospodarsko vijeće |
| Vrijeme provedbe: travanj 2019 |
| Obrazloženje i način provedbe: U rad Odbora za unapređenje kvalitete nisu bili uključeni predstavnici vanjskih dionika / gospodarstva kao stalni članovi tijela, a potrebni su vrednovanju valjanosti, svrhovitosti i kvalitete rada Veleučilišta. |
| Indikator: Imenovan vanjski član kao stalni u odboru za kvalitetu |

|  |
| --- |
| **Aktivnost 1.6 : Izraditi i provesti plan edukacije dionika sustava osiguranja kvalitete** |
| Nositelj: Odbor za unapređenje kvalitete / Centar za kvalitetu |
| Vrijeme provedbe: Trajno |
| Obrazloženje i način provedbe: Izraditi Plan interne edukacije za sustav osiguravanja kvalitete za sve dionike sustava osiguranja kvalitete te provesti radionicu.Izraditi Plan vanjske edukacije za sustav osiguravanja kvalitete za članove Odbora za unapređenje kvalitete i veleučilišnog centra za kvalitetu. |
| Indikator: Provedene edukacije i izrađen plan edukacije, unutarnje i vanjske za sustav osiguranja kvalitete |

|  |
| --- |
| **Aktivnost 1.7 : Praćenje troškova i racionalizacija troškova** |
| Nositelj: Upravno vijeće/ Dekan/Voditelj ureda za financije i računovodstvo |
| Vrijeme provedbe: kontinuirano |
| Indikator: financijski izvještaji |

## Izrada i odobravanje programa (ESG 2.)

**Cilj 2.1. Veleučilište osigurava kvalitetu u izradi i odobravanju programa**

|  |
| --- |
| **Aktivnost 2.1 : Uspostavljanje postupka usklađivanja kompetencija i ishoda učenja s potrebama društva, gospodarstva i osobnim potrebama studenata** |
| Nositelj: Svi djelatnici/Dekan/Vijeće odjela/Stručno vijeće/Prodekan za nastavu/Gospodarsko vijeće/Studentski zbor |
| Vrijeme provedbe: Trajno  |
| Obrazloženje i način provedbe: Svi odjeli prate ostvarivanje stečenih kompetencija i ishoda učenja sa potrebama društva, gospodarstva i osobnim potrebama studenata i prema tome se usklađuju studijski programi. |
| Indikator: Zapisnici vijeća odjela, odluke o izmjenama studijskih programa. Podatci prikupljeni u suradnji sa Hrvatskim zavodom za zapošljavanje. |

|  |
| --- |
| **Aktivnost 2.2 : Revidirati i poboljšati nastavne planove**  |
| Nositelj: Dekan /Svi nositelji predmeta / Pročelnici Odjela / Prodekan za nastavu / Stručno vijeće  |
| Vrijeme provedbe: Prije svake akademske godine / Trajno |
| Obrazloženje i način provedbe : Izraditi nastavne planove sukladno čl. 74. st. 2. Statuta Veleučilišta. |
| Indikator: Revidirani i poboljšani nastavni planovi |

|  |
| --- |
| **Aktivnost 2.3 : Izraditi Pravilnik o završnom radu te definirati izgled završnih radova, teme završnih radova, elektronsko arhiviranje završnih radova (Dabar) i regulirati njihovu dostupnost** |
| Nositelj: Dekan / Prodekan za nastavu /Vijeće odjela/ Stručno vijeće |
| Vrijeme provedbe: Ožujak/travanj 2019./ Trajno |
| Obrazloženje i način provedbe: Revidiranjem novog pravilnika bit će unificiran izgled završnih radova. Objavom popisa tema završnih radova riješiti će se nesklad u mentorstvu završnih radova nastavnika, elektronskim arhiviranjem završnih radova u sustavu Dabar biti će osigurana njihova dostupnost i omogućeno pretraživanje istih. |
| Indikator: Objava popisa tema završnih radova. |

|  |
| --- |
| **Aktivnost 2.4 : Razvoj novih studijskih programa i programa cjeloživotnog učenja** |
| Nositelj: Dekan/Pročelnici odjela/ Stručno vijeće /Gospodarsko vijeće/ Alumni udruga |
| Vrijeme provedbe: Trajno  |
| Obrazloženje i način provedbe: Za potrebe tržišta rada i povećanog interesa studenata, potrebno je izraditi i akreditirati nove programe stručnih studija na Veleučilištu. Razvijati i izraditi nove programe cjeloživotnog učenja. |
| Indikator: Uvedeni novi studijski programi ,uvedeni programi cjeloživotnog učenja, podatci prikupljeni u suradnji s Gospodarskim vijećem. |

## Učenje, podučavanje i vrednovanje usmjereno na studenata (ESG 3.)

**Cilj 3.1 : Sustavno unapređivanje nastavnog procesa i podrške studentima**

|  |
| --- |
| **Aktivnost 3.1 : Nadzirati dosljednu primjenu propisanih adekvatnih i jednoznačnih kriterija i pravila kako bi kriteriji ocjenjivanja kod svih nastavnika bili javno objavljeni, a njihova implementacija vrednovana, a s njima upoznati studenti na svim studijskim programima.** |
| Nositelj: Svi nastavnici i suradnici / Pročelnici odjela / Prodekan za nastavu |
| Vrijeme provedbe: Trajno |
| Obrazloženje i način provedbe: Kriteriji ocjenjivanja kod svih nastavnika bili bi javno objavljeni, a njihova implementacija mora biti vrednovana. Nadzor obavlja prodekan za nastavu nasumičnim kontrolama. |
| Indikator: Javno objaviti kriterije ocjenjivanja |

|  |
| --- |
| **Aktivnost 3.2 : Uspostavljanje učinkovitih mehanizama za sprečavanje neetičnog ponašanja, svih oblika netolerancije i diskriminacije.** |
| Nositelj: Etičko povjerenstvo/Stručno vijeće/Dekan/ Prodekan za nastavu |
| Vrijeme provedbe: kontinuirano |
| Obrazloženje i način provedbe: Etički kodeks biti će revidiran i javno objavljen.  |
| Indikator: Usvojeni dokumenti (Pravilnici), Revidiran etički kodeks Veleučilišta. Nabavljen alat (softver) za otkrivanje plagiranja putem suradnje sa Srce -em |

|  |
| --- |
| **Aktivnost 3.3 : Nagrađivanje najboljih studenata** |
| Nositelj: Dekan/ Pročelnici odjela/ Vijeće odjela |
| Vrijeme provedbe: kontinuirano |
| Obrazloženje i način provedbe: Praksa je da se svake godine nagrađuju izvrsni studenti  |
| Indikator: Broj dodijeljenih nagrada i priznanja |
| **Aktivnost 3,4 : Poticati studente i nastavno osoblje na intenzivnije korištenje MOODLE sustava za podršku nastavi -distribuciju nastavnih materijala, konzultacije, obavijesti, rezultate kolokvija/ispita, pomoćne materijale u nastavi, e- sadržaje…** |
| Nositelj: Nastavnici / Pročelnici odjela/Ured za nastavnu i izdavačku djelatnost/Studentska služba /Informatička služba |
| Vrijeme provedbe: kontinuirano |
| Obrazloženje i način provedbe: Potrebno je poboljšati sve parametre e-learninga koji određuju uspješnost i olakšavaju studiranje na svim studijskim programima. |
| Indikator: Broj objavljenog sadržaja na Moodle sustavu i njihova upotrebljivost. |

## Upis i napredovanje studenata, priznavanje i certificiranje (ESG 4)

**Cilj 4.1 Veleučilište je uspostavilo formalne i transparentne procedure za upis studenata**

|  |
| --- |
| **Aktivnost 4,1 : Veleučilište mora imati jasne i objavljene uvjete upisa, te izrađene i usvojene dokumente.** |
| Nositelj: Studentska služba/ Dekan/Pročelnici odjela/Prodekan za nastavu/Stručno vijeće |
| Vrijeme provedbe: Jednom godišnje  |
| Obrazloženje i način provedbe: uvjeti za upis ili nastavak studija osiguravaju izbor kandidata s odgovarajućim predznanjem, usklađenim sa zahtjevima studijskog programa |
| Indikator: Objavljeni postupci o uvjetima upisa |

**Cilj 4.2 Veleučilište je uspostavilo formalne i transparentne procedure za mobilnost studenata i završetak studija**

|  |
| --- |
| **Aktivnost 4.2 : Veleučilište razvija instrumente za poticanje programa mobilnosti i suradnje s Europskom unijom preko nacionalne Agencije za mobilnost i programe EU.** |
| Nositelj: Odbor za Erasmus / Dekan/Erasmus koordinator |
| Vrijeme provedbe: Kontinuirano |
| Obrazloženje i način provedbe: Prema smjernicama Erasmus odbora Veleučilišta, raditi na poboljšanju svih aktivnosti vezanih uz mobilnost dolaznih i odlaznih Erasmus+ studenata, nastavnika i nenastavnog osoblja, kao i svih ostalih aktivnosti vezanih uz međunarodnu suradnju. |
| Indikator: Izvještaj o broju odlaznih i dolaznih studenata, nastavnog i ne-nenastavnog osoblja. Erasmus+ katalog postavljen na stranice |

## Nastavno osoblje (ESG 5.)

**Cilj 5.1 Osigurati kontinuirani razvoj ljudskih potencijala i razvoj infrastrukture za obavljane svih djelatnosti Veleučilišta „Marko Marulić“ u Kninu.**

|  |
| --- |
| **Aktivnost 5.1: Donošenje , praćenje i vrednovanje plana stručnog razvoja nastavnika** |
| Nositelj: Dekan/ Stručno vijeće/Pročelnici odjela/Prodekan za nastavu |
| Vrijeme provedbe: svakih pet godina |
| Obrazloženje i način provedbe: Potiče se usavršavanje nastavnog ,stručnog i administrativnog osoblja na temelju pojedinačnih zahtjeva. |
| Indikator: Usvojen plan stručnog razvoja nastavnika po odjelima Veleučilišta. |

|  |
| --- |
| **Aktivnost 5.2 : Uspostava vrednovanja rada nastavnika kroz samovrednovanje i studentske ankete** |
| Nositelj: Centar za kvalitetu/ Ured za nastavnu i izdavačku djelatnost/ Studentska služba |
| Vrijeme provedbe: kontinuirano |
| Obrazloženje i način provedbe: Provedba anketa i provedba samovrednovanja. |
| Indikator: rezultati provedenih anketa, rezultati samovrednovanja , izviješća |

|  |
| --- |
| **Aktivnost 5.3 : Poticanje i praćenje usavršavanja nastavnika i suradnika** |
| Nositelj: Dekan/Prodekan za nastavu/Stručno vijeće/Vijeće odjela |
| Vrijeme provedbe: kontinuirano  |
| Obrazloženje i način provedbe: Nastavnici su zainteresirani za kontinuirano usavršavanje i unapređenje nastavničkih kompetencija |
| Indikator: Broj nastavnika upućen na doktorske studije , broj sudjelovanja nastavnika na konferencijama/ savjetovanjima/radionicama/okruglim stolovima |

## Resursi za učenje i podrška studentima (ESG 6.)

**Cilj 6.1 Veleučilište osigurava kvalitetu i resurse za izvođenje i svladavanje studentskih programa**

|  |
| --- |
| **Aktivnost 6.1 : Mentorski pristup u radu sa studentima** |
| Nositelj: Pročelnici odjela/ Vijeće odjela/Stručno vijeće |
| Vrijeme provedbe: Ožujak 2019 / Trajno |
| Obrazloženje i način provedbe: Intenziviranje komunikacije student-nastavnik kroz uvođenje sustava mentorstva te informiranje studenata o uvođenju mentorskog pristupa. |
| Indikator: Broj mentora po godinama u radu sa studentima. |

|  |
| --- |
| **Aktivnost 6.2 : Poboljšati resurse za bolju informatičku opremljenost dvorana** |
| Nositelj: Informatička služba/ Prodekan za nastavu / Dekan / Upravno vijeće |
| Vrijeme provedbe: Trajno |
| Obrazloženje i način provedbe : Planirati sukladno financijskim mogućnostima aktivnosti za poboljšanje informatičke opremljenosti prostora namijenjenih nastavnoj i stručnoj djelatnosti. |
| Indikator: Poboljšana informatička opremljenost, izviješće o inventuri. |

|  |
| --- |
| **Aktivnost 6.3 : Stipendiranje studenata slabijeg socio-ekonomskog statusa (podzastupljenih i ranjivih skupina)** |
| Nositelj: Dekan/Stručno vijeće |
| Vrijeme provedbe: trajno |
| Obrazloženje i način provedbe: Dodjeljivanje stipendija studentima slabijeg socio-ekonomskog statusa po Odjelima Veleučilišta. |
| Indikator: broj dodijeljenih stipendija  |

|  |
| --- |
| **Aktivnost 6.4 : Nabava i dostupnost obvezne stručne literature** |
| Nositelj: Prodekan za nastavu / Pročelnici / Služba za nastavnu i izdavačku djelatnost |
| Vrijeme provedbe: Ožujak 2019/ Trajno |
| Obrazloženje i način provedbe: Kontinuirano plansko nabavljanje literature za odvijanje nastavnog procesa u skladu sa Ugovorom o suradnji sa Narodnom knjižnicom Knin |
| Indikator: Nabavljena stručna literatura, broj nabavljene literature, izviješće o opremljenosti knjižnice |

|  |
| --- |
| **Aktivnost 6.5 : Objaviti bazu poslovnih subjekata za stručnu praksu** |
| Nositelj: Voditelji stručne prakse / Pročelnici / Prodekan za nastavu |
| Vrijeme provedbe: Jedanput godišnje |
| Obrazloženje i način provedbe: Izvođenje stručne prakse iznimno je značajan segment nastave stručnih studija. Suradnju s gospodarskim i pravnim subjektima potrebno je formalizirati sklapanjem ugovora o suradnji. |
| Indikator: Ugovori o suradnji  |

|  |
| --- |
| **Aktivnost 6.6 : Poboljšati opremljenost laboratorija** |
| Nositelj: Voditelj laboratorija / Dekan/Laboranti |
| Vrijeme provedbe: Trajno |
| Obrazloženje i način provedbe: Planirati aktivnosti za poboljšanje opremljenosti laboratorija namijenjenih nastavnoj, stručnoj i znanstvenoj djelatnosti sukladno financijskim mogućnostima |
| Indikator: Izviješće o opremljenosti laboratorija, izviješće o inventuri |

|  |
| --- |
| **Aktivnost 6.7: Poticati studentske aktivnosti** |
| Nositelj: Studentski zbor / Svi nastavnici / Svi prodekani / Dekan |
| Vrijeme provedbe: Trajno |
| Obrazloženje i način provedbe: Studentski zbor Veleučilišta „Marko Marulić“ u Kninu i Alumni udruga provode razne aktivnosti u skladu s raspoloživim financijskim sredstvima, kao što su npr. organiziranje humanitarnih akcija, sportskih turnira, brucošijade… |
| Indikator: Osigurani resursi za poticanje studentskih, izvannastavnih aktivnosti |

## Upravljanje informacijama (ESG 7.)

**Cilj 7.1 Stalno usavršavati web-stranice *Veleučilišta* i povećati učinkovitost uporabe istih**

|  |
| --- |
| **Aktivnost 7.1 : Prikupljati sustavno informacije SOK-a, poboljšati protok informacija, osigurati njihovu dostupnost i korištenje na Internet stranici** |
| Nositelj: Odbor za unapređenje kvalitete / Centar za kvalitetu / Informatička služba |
| Vrijeme provedbe: Trajno |
| Obrazloženje i način provedbe: Postavljena je interaktivna baza za kvalitetu na mrežnim stranicama Veleučilišta [www.veleknin.hr](http://www.veleknin.hr) |
| Indikator: Objavljeni novi i pročišćeni dokumenti SOK-a |

## Informiranje javnosti (ESG 8.)

|  |
| --- |
| **Aktivnost 8.1 : Revidirati internetsku stranicu na engleskom jeziku** |
| Nositelj: Dekan/Informatička služba/Nastavnici stranih jezika |
| Vrijeme provedbe: Trajno |
| Obrazloženje i način provedbe: Radi povećanja kvalitete rada potrebno je revidirati internetsku stranicu na engleskom jeziku kako bi informacije o Veleučilištu bile dostupne što većem broju korisnika i time povećale provođenje međunarodnih aktivnosti. |
| Indikator: prevedena i ažurirana stranica dostupna na stranom jeziku, povećan interes stranih studenata. |

|  |
| --- |
| **Aktivnost 8.2 : Izdavanje novog vodiča / publikacije o Veleučilištu. Informirati učenike gimnazija i strukovnih škola o pogodnostima studiranja na Veleučilištu „Marko Marulić“ u Kninu temeljem dogovorenih posjeta i organizacijom dana otvorenih vrata Veleučilišta.** |
| Nositelj: Služba za nastavnu i izdavačku djelatnost / Centar za Kvalitetu/ Dekan |
| Vrijeme provedbe: kontinuirano  |
| Obrazloženje i način provedbe: U svrhu provođenja marketinških aktivnosti Veleučilišta potrebno je poboljšati i izraditi novi promidžbeni materijal. |
| Indikator: Poboljšan vizualni i tekstualni identitet Veleučilišta, te povećan interes studenata za određene studije Veleučilišta. |

|  |
| --- |
| **Aktivnost 8.3 : Omogućiti veći pristup informacijama, povećati broj informacija** |
| Nositelj: Sve službe Veleučilišta |
| Vrijeme provedbe: Trajno |
| Obrazloženje i način provedbe: Povećati broj informacija o aktivnostima svih djelatnika Veleučilišta kako bi iste bile što dostupnije javnosti. |
| Indikator: Broj informacija i aktivnosti objavljenih na web adresi |

|  |
| --- |
| **Aktivnost 8.4 : Ažurirati javno dostupan prikaz i pregled studijskih programa i predmeta.** |
| Nositelj: Pročelnici odjela / Prodekan za nastavu |
| Vrijeme provedbe: Trajno |
| Obrazloženje i način provedbe: U svrhu povećanja kvalitete rada i unapređenje kvalitete studiranja potrebno je ažurirati javno dostupan prikaz i pregled studijskih programa i predmeta |
| Indikator: Poboljšan pregled studijskih programa i predmeta. |
| **Aktivnost 8.5 : Izraditi i redovito održavati bazu podataka ustanova s kojima Veleučilište surađuje** |
| Nositelj: Tajništvo/Prodekani/Dekan |
| Vrijeme provedbe: kontinuirano |
| Obrazloženje i način provedbe: Radi povećanja kvalitete i lakše dostupnosti informacija izraditi bazu podataka ustanova s kojima Veleučilište surađuje |
| Indikator: Broj ustanova s kojima Veleučilište surađuje/Izrađena baza |

|  |
| --- |
| **Aktivnost 8.6 : Regulirati upotrebu službene e-mail adrese** |
| Nositelj: Dekan/Informatička služba |
| Vrijeme provedbe: ožujak 2019. |
| Obrazloženje i način provedbe: Donijeti odluku kojom se regulira upotreba službene e-mail adrese u službene svrhe ( domena veleknin.hr) |
| Indikator: : Donesena odluka i regulirana upotreba službene e-mail adrese. |

## Kontinuirano praćenje i periodička revizija programa (ESG9.)

**Cilj 9.1: Veleučilište osigurava izvođenje postojećih studijskih programa. Veleučilište postupa sukladno preporukama i zahtjevima koje donose AZVO i odgovarajuća tijela zadužena za osiguravanje kvalitete na Veleučilištu „ Marko Marulić“ u Kninu**

|  |
| --- |
| **Aktivnost 9.1 : Nadziranje izvođenja studijskih programa** |
| Nositelj: Vijeće odjela/Odbor za unapređenje Kvalitete |
| Vrijeme provedbe: jednom godišnje |
| Obrazloženje i način provedbe: Veleučilište mora provesti sve aktivnosti sukladno standardima i smjernicama koje propisuje AZVO |
| Indikator: Postojanje dopusnice za izvođenje studija |

|  |
| --- |
| **Aktivnost 9.2 : Prikupljanje i analiza podataka o kvaliteti izvedbe studijskih programa** |
| Nositelj: Odbor za unapređenje kvalitete/Centar za kvalitetu/Služba za nastavne djelatnosti i izdavaštvo |
| Vrijeme provedbe: kontinuirano, dva puta godišnje |
| Obrazloženje i način provedbe: Analiza prikupljenih podataka, pristup izmjenama i dopunama studijskih programa na temelju analize anketa. |
| Indikator: Korelacija između rezultata ankete i izmjena studijskog programa |

**Cilj 9.2. Studijski se programi kontinuirano prate i razvijaju u skladu s programima rada i razvoja Veleučilišta , s potrebama sektora gospodarstva i tržišta rada i lokalnim i nacionalnim strategijama.**

|  |
| --- |
| **Aktivnost 9.2 : Praćenje svrhovitosti kvalitete i studijskih programa kroz unutarnje vrednovanje sustava.** |
| Nositelj: Odbor za unapređenje kvalitete/Dekan/Stručno vijeće/Vijeće odjela |
| Vrijeme provedbe: svake dvije godine |
| Obrazloženje i način provedbe: u fazi naknadnog praćenja izvršit će se korektivne radnje. |
| Indikator: Odluka Stručnog vijeća o prihvaćanju izviješća i provedenih radnji naknadnog praćenja |

## Periodičko vanjsko osiguravanje kvalitete (ESG 10.)

**10.1 Cilj: Veleučilište osigurava nadzor i periodično vanjsko vrednovanje postojećih studijskih programa**

|  |
| --- |
| **Aktivnost 10.1 : Praćenje kvalitete studijskih programa kroz periodično vanjsko vrednovanje sustava** |
| Nositelj: Dekan /Odbor za unapređenje kvalitete |
| Vrijeme provedbe: U dogovorenim terminima sa AZVO |
| Obrazloženje i način provedbe: U fazi naknadnog praćenja biti će izvršene sve potrebne korektivne radnje  |
| Indikator: Odluka Stručnog vijeća o prihvaćanju izviješća i provedenih radnji naknadnog praćenja |

**Osobe i tijela potrebna za provedbu strategije Veleučilišta**

Kako bi se poticao duh zajedništva, osjećaj pripadnosti Veleučilištu i želja za stalnim razvitkom, u izvršenje različitih aktivnosti uključen je velik broj djelatnika. Biranjem povjerenika zaduženih za pojedine segmente strategije razvitka željeli smo im iskazati povjerenje, ali to naravno podrazumijeva i nošenje bremena odgovornosti za interese *Veleučilišta*.

Osobe i tijela koje imaju posebna zaduženja i odgovornosti su:

**Stručno vijeće** *Veleučilišta „Marko Marulić“ u Kninu*

**Uprava *Veleučilišta***- Dekan i prodekani

**Pročelnici odjela** za:

* Prehrambenu tehnologiju
* Poljoprivredu krša
* Trgovinsko poslovanje s poduzetništvom

**Tajnik Veleučilišta**

**Voditelji laboratorija**

**Studentska služba** – Voditelj referade

**Voditelj ureda za financije i računovodstvo**

**Voditelj ureda za Informatičke poslove**

**Odbor za unapređenje kvalitete**

**Voditelj ureda za unapređenje i osiguranje kvalitete**

**Viši stručni referent za poslove nastave i izdavačke djelatnosti**

Važnu ulogu ima Sustav za osiguravanje kvalitete (SOK). Funkcioniranje SOK-a *Veleučilišta* temelji se na organizacijskoj shemi prikazanoj na slici:



# Vezani dokumenti

1. Politika Kvalitete Veleučilišta „Marko Marulić“ u Kninu
2. Strategija Razvoja Veleučilišta „Marko Marulić“ u Kninu za razdoblje:2013-2017
3. Priručnik za osiguranje kvalitete „Marko Marulić“ u Kninu
4. Zakon o osiguravanju kvalitete u znanosti i visokom obrazovanju, NN 45/09
5. Standardi i smjernice za osiguravanje kvalitete na Europskom prostoru visokog obrazovanja(ESG), Hrvatski prijevod revidiranog ESG-ja.
6. Pravilnik o sustavu za kvalitetu Veleučilišta „Marko Marulić“ u Kninu
7. Pravilnik o postupku unutarnje prosudbe sustava osiguravanja kvalitete Veleučilišta „Marko Marulić“ u Kninu.
8. Standardi za vrednovanje kvalitete veleučilišta i visokih škola u postupku reakreditacije visokih učilišta. AZVO.
9. Pravilnik o studiranju Veleučilišta „Marko Marulić“ u Kninu
10. Zakon o hrvatskom kvalifikacijskom okviru, NN. br.22/13, 41/16
11. Strategija obrazovanja , znanosti i tehnologije, NN 124/14
12. Statut Veleučilišta „Marko Marulić“ u Kninu